བློ་བཟང་མི་ལྡན་པའི་གཟུགས་ཅན། ཞོ་འཐུངས་ལག་ཉལ་ཐུབ་བསྟན་མཁར། །ཚིག་
འཕྲེང་གཟས་ཙམ་མཛངས་རློམ་གྱེན་འཕྱུར་ཚོགས། །གནས་ལྔར་བགྲོད་པའི་ངལ་
བ་མངོན་བཏང་ཚེ། །རབ་དཀར་གྲགས་སྙན་ས་སྲུངས་སྟེང་ན་འགྱིང་། །ཨེ་མ་
འཇམ་དཔལ་མཁྱེན་རབ་ཕ་མཐའི་ལེའུ་དང་པོ་ནས་བསྟན་པའི་མཛེས་པའི་ཡོན་ཏན་ཤར་ཕྱོགས་
གཽ་ཊ་པར་གྲགས་པ། ཚད། །མིག་ཟླའི་ཞགས་པ་སྙིམ་པས་ལེགས་འཛིན་པའི། །མདོག་
ལྔའི་བགྲོད་པ་ཅན་དེའི་བསམ་པའི་ཁུར། །ཡོལ་གོར་བྱེད་པོས་དབྱིག་འཛིན་ལྟོ་བ་
361

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
སྤྲུལ། །ཐུབ་གཟུགས་ཅན་རབ་རྟོག །བསྟན་ས་ལ་ལེགས་བཤད་གོམ་གསུམ་གྱིས། །མཁས་
མང་སྟོབས་ལྡན་མི་སྨྲའི་ས་འོག་ཞུགས། །པད་དཀར་མི་དེ་འཕྱང་མོ་སེལ་བའི་
སླད། །འདབ་བཟང་དབང་པོའི་བཞོན་པ་ཆེད་དུ་བསྟེན། །ཕུལ་གཟུགས་ཅན་ཕུལ་བྱུང༌།
བྱུང་ཤེས་རབ་གསེར་གྱི་འཁོར་ལོ་ཡིས། །རྟོགས་དཀའི་གསུང་རབ་རྟ་ལྗང་དྲི་མ་
བདར། །སྐལ་ལྡན་ཧེ་རུ་ཀ་ཡི་འདོད་ཚིམ་ཚེ། །བི་ཤྭ་གཞན་ཞིག་ས་སྟེང་འདི་ན་
སྣང་། །དེ་ལྟའི་རྒྱལ་མཆོག་བསྟན་པའི་ཞིང་ས་ལ། །རྣམ་དཀར་ས་བོན་བཟང་པོ་
ལེགས་བཏབ་པས། །བསོད་ནམས་སྨོན་པའི་ཆར་ཆེན་བྱེད་པ་ཡིས། །གསུམ་ལྡན་
གང་བུའི་གཡུར་ཟ་རབ་ལྡེམ་པ། །ཟ་ཧོར་རིགས་ཀྱི་འཆི་མེད་དགའ་ཚལ་དུ། །ངག་
དབང་ ་ཡོངས་འདུའི་བློ་མཆོག་དྲི་བསུང་ལས། །བཟང་པོའི་འཕྲིན་ལས་རྒྱ་མཚོ་ཆེན་
པོའི་མཐའ། །ཀུན་ཁྱབ་ཚངས་སྲས་བཞད་པའི་རྡོ་རྗེ་དཔལ། །ཤེས་བྱའི་འཛིན་མར་
(༡༢༡ན)གསང་ཆེན་དཔུང་ཚོགས་དང༌། །གཞུང་ལུགས་ཤིང་རྟ་ཐ་སྙད་གསེར་འཁོར་
གྱིས། །ལྔ་རིག་ཡངས་པའི་གླིང་བཞིར་དབང་སྒྱུར་བ། །གདོང་དྲུག་སྙེམས་པའི་ལང་
ཚོར་གསོལ་བ་འདེབས། །ལྕིད་ཀྱིས་ནོན་པའི་ཆུ་འཛིན་སྟུག་པོའི་གོས། །ལྷ་ལམ་
མཛེས་མས་གྱོན་ཚེ་མདོངས་མཐའི་གར། །ལྡོག་མེད་དེ་བཞིན་གནས་སྐབས་མཐར་
ཐུག་གི། །འདོད་དོན་ལུས་པ་མེད་པར་འགྲུབ་གྱུར་ཅིག །ཅེས་པ་འདི་ནི་དིང་སང་
མཁས་རློམ་གྱི་ཁུར་འཆང་བ་རྣམས་ཀྱང༌། མཁས་པ་མགུ་བ་བསྐྱེད་པའི་ཐ་སྙད་ཀྱི་
གཙུག་ལག་ལ་མི་སྨྲ་བའི་བརྟུལ་ཞུགས་ཀྱི་མུན་ཁུང་སྐྱབས་སུ་བསྟན་པ་མང་བས་
སྙན་ངག་གི་སྤྲོས་པ་སྤངས་ཀྱང་ཡུལ་བྱང་ཕྱོགས་ཀྱི་ས་ནས་བློ་གྲོས་ཀྱི་མིག་ཅན་
བསྟན་འཛིན་ཆོས་ཀྱི་རྒྱལ་པོའི་གསེར་ཡིག་པ་ཆེ་ཆེན་དབོན་པོས་སྙན་ངག་དམ་པ་
ཞིག་གྱིས་ཞེས་བསྐུལ་བ་ལས། རྒྱལ་བ་བཙོང་ཁ་པ་ཆེན་པོར་བསྟོད་པ་བློ་ཀ་བཞི་
དང་། དངོས་ཅག་ལ་ཡོན་ཏན་དེ་དག་གི་ཆ་ཤས་ཙམ་ཡང་མེད་པར་སྒྲོ་བཏགས་
ཏེ། ཡུལ་ལྷོ་ཕྱོགས་ཀྱི་རྒྱུད་དུ་བྱུང་བའི་སྙན་ངག་མཁན་སྐད་གཉིས་སྨྲ་བ་ཚངས་
སྲས་བཞད་པའི་རྡོ་རྗེས་འཕྲལ་དུ་བྲིས།། །།
362

བླ་མའི་བསྟོད་ཚོགས་ཀྱི་རིམ་པ། ༼༡༥༽